 for use by Ανώνυμος

       	   	     
	       	   	      	 		    		 	     
 for use by Ανώνυμος

      	      
          	  	   	   	   	     		       
        Σχετικά με τον πίνακα   	      
        Πίνακας με χρήση μόνο τη σταθεροποίηση εικόνων μέσα στη σελίδα εξωφύλλου (χωρίς δεδομένα)

       		    		 	     	   	 
         	   	  	   	       			 
             	      	  	   	       	      	 
          	      	   	       	    	     		
          	      		      	       	       	     	 
         	       	     	       	    	  	       
        		      	   	    	     	  	       	  
              	     	       	    	     	 
            	   		     	       		    	  
              [image: Λογότυπο-logo του Συνδέσμου Ελληνικών Ακαδημαϊκών Βιβλιοθηκών HEAL-LINK]
                 	     	      	     	      		     	     
            	     	       	     	    	     	    
              	     	 	       	    
                [image: Λογότυπο-logo της AMELib με το όνομά της δίπλα σε μια σειρά βιβλίων και πάνω από αυτά ακουστικά]

          Οδηγίες για τη μετατροπή από αρχείο κειμένου DOCX μέσω της εφαρμογής “WordToEpub” (The DAISY Consortium)
        
      

      
        5.0 έκδοση, 2026
      

      
        Σειρά εγχειριδίων:
      

      
        Παραγωγή προσβάσιμων ηλεκτρονικών μορφότυπων
      

      
        για την ψηφιακή βιβλιοθήκη της AMELib
      

      
        
      

      1. Στοιχεία οδηγού

      
        Τίτλος: EPUB: Οδηγίες για τη μετατροπή από αρχείο κειμένου DOCX μέσω της εφαρμογής WordToEpub (The DAISY Consortium)

      
        Έκδοση: 5.0

      
        Έτος: Ιούνιος 2026

      
        Σειρά: Παραγωγή προσβάσιμων ηλεκτρονικών μορφότυπων για την ψηφιακή βιβλιοθήκη της AMELib

      
        Σύνταξη & επιμέλεια: Ιωάννα Ζορμπά (Βιβλιοθήκη & Κέντρο Πληροφόρησης του Πανεπιστημίου Ιωαννίνων) – Μαρία Λιάρου (Αριστοτέλειο Πανεπιστήμιο Θεσσαλονίκης, Βιβλιοθήκη & Κέντρο Πληροφόρησης)

      © ΣΕΑΒ (AMELib)

      
        [image: Εικονίδιο απεικόνισης άδειας creative commons: Αναφορά Δημιουργού 4.0 Διεθνές]
      

      Αυτή η εργασία χορηγείται με άδεια Creative Commons

      Αναφορά Δημιουργού 4.0 Διεθνές

      URL: https://creativecommons.org/licenses/by/4.0/deed.el

    


    
      
        
      

      2. Λίστα περιεχομένων

    
  
    
      3. Τι είναι ένα EPUB αρχείο;

      
        [image: Logo/Λογότυπο του .epub μορφότυπου]
      

      Ένα EPUB αρχείο (.epub) —και, πιο συγκεκριμένα, από την έκδοση 3 και έπειτα— είναι μια ολοκληρωμένη, πολυμεσική και μορφολογικά εύπλαστη ηλεκτρονική έκδοση. Μπορεί να λειτουργήσει ως πολυμεσικό ηλεκτρονικό βιβλίο, που όμως —εκτός από την ενσωμάτωση κειμένου, εικόνας, ήχου και βίντεο— προσφέρει πολλές δυνατότητες για την παραμετροποίηση της μορφοποίησής του και δύναται να αναγνωσθεί ή και να αποδοθεί ακουστικά από πολλούς Ανοικτής πρόσβασης αναγνώστες (free readers ή και με ελεύθερη διάθεση του κώδικά τους προς αξιοποίηση από τους χρήστες) σε επιτραπέζιους και φορητούς ηλεκτρονικούς υπολογιστές, tablets και smartphones. Μάλιστα, από τον κατάλογο της προσβάσιμης πολυτροπικής ηλεκτρονικής βιβλιοθήκης για άτομα με εντυποαναπηρία AMELib (amelib.seab.gr) τα διατιθέμενα αρχεία .epub μπορούν να προβληθούν/διαβαστούν και online.

      Κάποια από τα πλεονεκτήματα ενός αρχείου .epub είναι:

      
        	
          Αποτελείται από ένα και μόνο αρχείο και όχι από σύνολο αρχείων σε συμπιεσμένη μορφή, όπως είναι τα .zip και .rar αρχεία.

        

        	
          
            
              Μπορεί να ενσωματώσει πλήρη μεταδεδομένα αλλά και να τα αποδώσει σε αναγνώσιμη για τον άνθρωπο μορφή
            .

        

        	
          
            Μπορεί να έχει μικρό μέγεθος σε σχέση με το περιεχόμενο που προσφέρει.

        

        	
          Είναι φιλικό σε πολλούς δωρεάν αναγνώστες οθόνης (screen readers). Επίσης, δεν απαιτείται προσθήκη ήχου κατά την παραγωγή του.

        

        	
          Είναι ένα «εύπλαστο» μορφολογικά αρχείο, καθώς —ανάλογα με τον αναγνώστη (reader)— το μέγεθος του κειμένου και το διάστημα μεταξύ των χαρακτήρων, λέξεων ή και παραγράφων μπορούν να τροποποιούνται χωρίς παραμορφώσεις. Επίσης, η γραμματοσειρά και οι χρωματικές αντιθέσεις μεταξύ κειμένου και φόντου δύνανται να αλλάζουν βελτιώνοντας, αντίστοιχα την αναγνωσιμότητα του κειμένου.

        

        	
          Η πλοήγηση του περιεχομένου είναι σειραϊκή (από πάνω προς τα κάτω ή από αριστερά προς τα δεξιά), αλλά πρωτίστως επιτυγχάνεται μέσω της λίστας των περιεχομένων, που εμφανίζεται συνήθως πλαγίως του κειμένου. Την ίδια ώρα είναι εφικτή η αναζήτηση μέσα στο κείμενο. Επίσης, σε ορισμένους αναγνώστες/readers δίνεται και η δυνατότητα πλοήγησης με βάση το στοιχείο της σελιδαρίθμησης, εφόσον αυτό έχει ενσωματωθεί ως δυναμικό στοιχείο κατά την επεξεργασία του κειμένου από το οποίο έχει εξαχθεί το αρχείο .epub.

        

        	
          Αποδίδει το εναλλακτικό κείμενο εικόνων και πινάκων, εφόσον αυτό έχει ενσωματωθεί ως λειτουργικό στοιχείο κατά την επεξεργασία του κειμένου από το οποίο έχει εξαχθεί το αρχείο .epub.

        

      

      Όλα αυτά τα χαρακτηριστικά καθιστούν τον μορφότυπο .epub εύχρηστο και φιλικό σε πολλές κατηγορίες ατόμων με εντυποαναπηρία, όπως ατόμων με οπτικούς περιορισμούς, με περιορισμούς στον χειρισμό άνω άκρων αλλά και άτομα με δυσλεξία.

      Η επεξεργασία των αρχείων .epub είναι προσιτή και σε άτομα χωρίς προηγμένες γνώσεις πληροφορικής, αφού αυτά είναι δομημένα σε .xhtml και άλλα υποστηρικτικά αρχεία παρόμοιας κωδικοποίησης, όπως είναι τα .css και .opf αρχεία.

      Πληροφορίες για τα τεχνικά χαρακτηριστικά των .epub αρχείων μπορούμε να ανακτήσουμε ενδεικτικά από τον δικτυακό τόπο του https://www.w3.org/ και, ειδικότερα για την τρέχουσα τελευταία έκδοση 3.3 (4-2-2026), από την ιστοσελίδα https://www.w3.org/publishing/epub3/

    
  
    
      
        
      

      4. Ανάγνωση EPUB αρχείων

      Μπορούμε να ακούσουμε/δούμε ένα .epub αρχείο μέσω δωρεάν λογισμικών. Ενδεικτικά, προτείνεται το Thorium reader (βλέπε εικόνα ως παράδειγμα με παραμετροποποιημένη μορφή εμφάνισης κειμένου), γιατί προσφέρει πολλές δυνατότητες παραμετροποίησης στην εμφάνιση του κειμένου, δεν απαιτείται παράλληλη λειτουργία αναγνώστη οθόνης (screen reader) και διαθέτει εκδόσεις για tablets και smartphones.

      
        Thorium reader - https://www.edrlab.org/software/thorium-reader/

      
        [image: Στιγμιότυπο οθόνης - screen shot, όπου εμφανίζεται ενδεικτικό παράδειγμα οθόνης εμφάνισης epub από Thorium reader με τροποποιημένες ρυθμίσεις εμφάνισης από εκείνες που είναι αρχικά προεπιλεγμένες.]
      

      Η Ομάδα Προσβασιμότητας του Συνδέσμου Ελληνικών Ακαδημαϊκών Βιβλιοθηκών (ΣΕΑΒ) συμμετέχει στην ομάδα μετάφρασης στα ελληνικά του περιβάλλοντος εργασίας της εφαρμογής (desktop & web based). Οποιαδήποτε παρατήρηση, εντοπισμός σφαλμάτων, πρόταση βελτίωσης προτείνεται να αποστέλλεται μέσω email στο izorba@uoi.gr.

      Άλλοι δωρεάν αναγνώστες για .epub αρχεία είναι:

      
        	
          Calibre e-book reader - https://calibre-ebook.com/download

        

        	
          Adobe Digital Editions - https://www.adobe.com/solutions/ebook/digital-editions/download.html

        

        	
          EasyReader - https://yourdolphin.com/EasyReader-App

        

      

    
  
    
      
        
      

      5. Εγκατάσταση / Επικαιροποίηση εφαρμογής

      Τα .epub αρχεία που παράγονται από το Δίκτυο της Ομάδας Προσβασιμότητας του ΣΕΑΒ και διατίθενται μέσω της AMELib είναι παράγωγα των επεξεργασμένων αρχείων κειμένων .docx (Βλέπε οδηγό για την επιμέλεια docx αρχείων - https://amelib.seab.gr/archive/item/34608). Η μετατροπή των κειμένων από .docx σε .epub πραγματοποιείται με την εφαρμογή του WordToEpub του The DAISY Consortium.

      Εγκαθιστούμε πάντοτε την τελευταία έκδοση της εφαρμογής, η οποία είναι προσβάσιμη από τον δικτυακό τόπο του The DAISY Consortium: https://daisy.org/activities/software/wordtoepub/. Ωστόσο, σημειώνεται ότι η εφαρμογή επικαιροποιείται σχετικά συχνά, και γι’ αυτό κρίνεται σκόπιμη η συνεχής παρακολούθηση των ενημερώσεων. Προτείνεται στις ρυθμίσεις της εφαρμογής να επιλέγουμε τον αυτόματο έλεγχο επικαιροποιήσεων του λογισμικού (updates) και, μάλιστα, των προ-δημοσιευμένων εκδόσεων (pre-releases). Παρακάτω, προβάλλεται στιγμιότυπο οθόνης σχετικών παραμετροποιήσεων.

      
        [image: Στιγμιότυπο οθόνης - screen shot της εφαρμογής WordToEpub, όπου επισημαίνoνται στα στοιχεία ελέγχου (check-boxes) στο μενού επιλογών για τις επικαιροποιήσεις του λογισμικού.]
      

      Η ομάδα του The DAISY Consortium προχωρά συνεχώς σε βελτιώσεις της εφαρμογής, συνεπώς, και από τη δική μας πλευρά χρειάζεται να είμαστε σε ετοιμότητα για την κατανόηση των βελτιώσεων αυτών αλλά και να συνεισφέρουμε με προτάσεις ως μέλη της παγκόσμιας κοινότητας που προωθεί την παραγωγή προσβάσιμου περιεχομένου. Από την έκδοση 1.0.9 και μετά δίνεται η δυνατότητα επιλογής περιβάλλοντος εργασίας και στην ελληνική γλώσσα. Η Ομάδα Προσβασιμότητας του ΣΕΑΒ συνδράμει στη βελτίωση και τη μετάφραση του περιβάλλοντος αλληλεπίδρασης της εφαρμογής.

    
  
    
      
        
      

      6. Προεργασίες με βάση το αρχείο DOCX

      Πριν προχωρήσουμε στη μετατροπή του αρχείου .docx σε .epub κάνουμε τους παρακάτω ελέγχους και εργασίες:

      
        6.1 Προεργασία μεταδεδομένων

        Προτείνεται σε ένα απλό αρχείο κειμένου (.txt) να έχουμε επικολλήσει ή μεταγράψει τα μεταδεδομένα που θα συμπληρώσουμε κατά την παραγωγή του .epub αλλά και κατά την επεξεργασία του (βλέπε 7.3 Προσθήκη μεταδεδομένων και 7.4 ρυθμίσεις εξωφύλλου).

      
      
        6.2 Τύπος μορφοποίησης σελιδαρίθμησης

        Ελέγχουμε την εφαρμοσμένη τυποποίηση της σελιδαρίθμησης. Αυτό θα καθορίσει τις παραμετροποιήσεις της παραγωγής του .epub στο στάδιο 7.6 ρυθμίσεις σελιδοποίησης.

        Ελέγχουμε:

        
          	
            
              Περίπτωση 1: αν η τυποποίηση είναι: Σελίδα: κενό αριθμός σελίδας με στυλ Page Number (Daisy) (για παράδειγμα Σελίδα: 44).

          

          	
            
              Περίπτωση 2: αν δεν μπορούμε να αν δεν μπορούμε να εφαρμόσουμε καθολικά την παραπάνω μορφοποίηση και δεν θέλουμε να δώσουμε δυνατότητα πλοήγησης μέσω σελιδαρίθμησης, τότε δεν προχωρούμε σε καμία περαιτέρω επεξεργασία της σελιδαρίθμησης επί του κειμένου.

          

          	
            
              Περίπτωση 3: αν δεν μπορούμε να επιτύχουμε συστηματική εφαρμογή της παραπάνω μορφοποίησης σε όλο το κείμενο αλλά θέλουμε να δώσουμε δυνατότητα πλοήγησης μέσω σελιδαρίθμησης, τότε θα χρειαστεί να συνεχίσουμε τις εργασίες μας σε ένα αντίγραφο του τελικού κειμένου και σε αυτό να αφήσουμε μόνο τον αριθμό της σελίδας σε στυλ Page Number (Daisy) (για παράδειγμα 44).

          

        

      
      
        
          
        

        6.3 Υποσημειώσεις

        
          Σημαντική σημείωση για τους τρόπους ανάπτυξης των υποσημειώσεων μέσω του WordToEpub: Κατά την παραγωγή των αρχείων .epub μέσω της εφαρμογής WordToEpub, όταν υπάρχουν υποσημειώσεις στο αρχείο .docx, αυτές μετατρέπονται αυτόματα σε υποσημειώσεις τέλους στο κάθε ξεχωριστό αρχείο .xhtml που δημιουργείται. Το πλήρες κείμενο του .docx διαιρείται σε αρχεία .xhtml με βάση την Επικεφαλίδα που εμείς ορίζουμε (βλέπε 7.5). Σε κάθε αρχείο .xhtml η αρίθμηση των υποσημειώσεων ξεκινά εκ νέου από το 1.

        Με βάση την αρχή της ελάχιστης δυνατής τροποποίησης του περιεχομένου υπέρ της προσβασιμότητας, προσπαθούμε να διατηρήσουμε και την κωδικοποίηση των υποσημειώσεων. Συνεπώς, προτείνεται να διαχειριστούμε την αυτόματη κωδικοποίηση των υποσημειώσεων με τις παρακάτω επιλογές:

        
          	
            
              Αποκατάσταση της κωδικοποίησης έπειτα από επεξεργασία: μετά τη δημιουργία του .epub γίνεται επιμέρους επεξεργασία, ώστε οι υποσημειώσεις να εμφανίζονται χωρίς διαφοροποίηση από το πρωτότυπο. Βλέπε 8.2.2 Έλεγχος και διατήρηση κωδικοποίησης υποσημειώσεων

          

          	
            
              Διατήρηση αυτόματης αρίθμησης χωρίς επεξεργασία. Αν διαπιστωθεί διαφοροποίηση με το πρωτότυπο κείμενο, σε αυτήν την περίπτωση οφείλουμε να έχουμε εξασφαλίσει ότι θα εμφανίζεται εξαρχής στο κείμενο με τις γενικές σημειώσειςμετατροπής η φράση: «Η κωδικοποίηση των υποσημειώσεων δεν είναι απαραίτητα σύμφωνη με το πρωτότυπο κείμενο.». Εφόσον αυτή η πληροφορία δεν έχει ήδη δηλωθεί στο .docx αρχείο από το οποίο παράγεται το epub, τότε προχωράμε σε προσθήκη της με επεξεργασία του αρχείου .xhtml. Βλέπε 8.2.3 Προσθήκη δήλωσης στις γενικές σημειώσεις μετατροπής

          

        

        Τέλος, αν υπάρχει η περίπτωση της υποενότητας 8.2.1 Εμφάνιση λίστας εντός υποσημείωσης, σημειώνουμε σε ξεχωριστό αρχείο κειμένου txt τη σελίδα/θέση της, γιατί θα χρειαστεί να προβούμε σε επεξεργασία στο .xhtml αρχείο εκ των υστέρων, ώστε να τη δημιουργήσουμε εκ νέου, μιας και δεν κωδικοποιείται ως λίστα, αλλά ως απλό κείμενο. Η επικοινωνία με την ομάδα ανάπτυξης της εφαρμογής είναι συνεχής· έχει αποσταλεί εκ νέου (Ιανουάριος 2026) σχετικό ερώτημα (issue), ώστε να διορθωθεί αυτό το συστηματικό λάθος (bug) σε επόμενη έκδοση. Ωστόσο, η απάντησή τους είναι ότι αυτό το bug δεν εντάσσεται στον άμεσο προγραμματισμό διόρθωσης.

      
      
        6.4 Αριθμητικές λίστες με ελληνική κωδικοποίηση

        Ελέγχουμε αν στο αρχείο κειμένου έχει γίνει εφαρμογή αριθμητικής λίστας με ελληνική κωδικοποίηση και κρατάμε σχετικές σημειώσεις, ώστε να προβούμε σε περαιτέρω ενέργειες (βλέπε 8.4) κατά την επεξεργασία του εξαχθέντος .epub αρχείου. Η κωδικοποίηση αυτή δεν αποδίδεται καθόλου στο εξαχθέν .epub αρχείο (έχει ενημερωθεί η ομάδα ανάπτυξης λογισμικού σχετικά). Σε αυτήν την περίπτωση, αντί να προβούμε στην επεξεργασία των .xhtml αρχείων, προτείνεται στο αρχείο .docx από το οποίο θα εξάγουμε το .epub να κάνουμε χρήση λίστας με κουκίδα με διατήρηση της κωδικοποίησης της λίστας του πρωτότυπου κειμένου. Μερικά παραδείγματα παρατίθενται παρακάτω:

        
          	
            α) κείμενο

          

          	
            β) κείμενο

          

          	
            γ) κείμενο

          

          	
            Α. κείμενο

          

          	
            Β. κείμενο

          

          	
            Γ. κείμενο

          

          	
            Πρώτο. κείμενο

          

          	
            Δεύτερο. κείμενο

          

          	
            Τρίτο. κείμενο

          

          	
            1ος. κείμενο

          

          	
            2ος. κείμενο

          

          	
            3ος. κείμενο

          

        

      
      
        6.5 Λίστες πολλαπλών επιπέδων με μικτή κωδικοποίηση (αρίθμησης/κουκίδας)

        Ελέγχουμε αν στο αρχείο κειμένου έχει γίνει εφαρμογή μικτής κωδικοποίησης, όπως αραβική αρίθμηση και κουκίδες ή το αντίστροφο, ώστε να επιβεβαιώσουμε αργότερα αν έχει αποδοθεί ορθά στον κώδικα του epub αρχείου.

        Παράδειγμα:

        
          	
            Επίπεδο 1

            
              	
                Επίπεδο 1α

              

              	
                Επίπεδο 1β

              

            

          

          	
            
              Επίπεδο 2

          

        

      
    
  
    
      7. Μετατροπή σε .epub από MSWord μέσω WordToEpub

      
        7.1 Εκτέλεση εφαρμογής WordToEpub

        Προς διευκόλυνσή μας, ανοίγουμε το αρχείο κειμένου (.txt) με τα στοιχεία (μεταδεδομένα) (βλέπε παραπάνω 6. Προεργασίες με βάση το αρχείο .docx) που θα χρειαστεί να επικολλήσουμε στα επόμενα βήματα.

        Ενεργοποιούμε την εφαρμογή του WordToEpub, έχοντας ανοιχτό και αποθηκευμένο το αρχείο μας μέσω της εφαρμογής MSWord.

        
          [image: Eικόνα οθόνης στιγμιότυπου - screen shot της εφαρμογής MSWord2016, όπου επισημαίνεται το κουμπί της εφαρμογής WordToEpub στην κορδέλα επιλογών.]
        

        Εναλλακτικά, μπορούμε από τον διαχειριστή αρχείων (file manager) των Windows να επιλέξουμε το αρχείο .docx και να το μετατρέψουμε (convert) απευθείας σε .epub.

        
          [image: Στιγμιότυπο οθόνης - screen shot της εφαρμογής διαχείρισης αρχείων (file manager) των Windows, στην οποία εμφανίζεται η επιλογή (με δεξί κλικ) της μετατροπής ενός επιλεγμένου αρχείου doc σε epub μέσω της εφαρμογής WordToEpub.]
        

        Προχωρούμε στις παρακάτω παραμετροποιήσεις από την επιλογή Advanced mode / Προηγμένη λειτουργία.

        
          
          [image: Στιγμιότυπο οθόνης - screen shot της εφαρμογής WordToEpub, όπου επισημαίνεται κουμπί της επιλογής Advance mode στην εφαρμογή WordToEpub.]
        

        
          Σημείωση: λόγω της μεγάλης συχνότητας αναβαθμίσεων του λογισμικού μπορεί να εμφανίζονται επιπλέον δυνατές ενέργειες, όπως είναι η εξαγωγή επιπλέον μορφότυπων του .epub αρχείου, για παράδειγμα .xhtml ή .mobi. Παρακάτω γίνεται αναφορά στις βασικές παραμετροποιήσεις για την εξαγωγή σε .epub αρχείο.

      
      
        7.2 Έλεγχος για πιθανά λάθη στην εφαρμογή των Επικεφαλίδων

        Προτείνεται να ξεκινάμε πρώτα από την καρτέλα με τίτλο Headings / Επικεφαλίδες, ώστε να ελέγχεται η ορθή διάταξη των Επικεφαλίδων πριν από οποιαδήποτε προσθήκη/παραμετροποίηση. Έτσι, αν χρειαστούν εργασίες επιδιόρθωσης στο αρχείο κειμένου (.docx), θα αποφευχθεί η επανάληψη ενεργειών στις υπόλοιπες καρτέλες, οι οποίες προηγούνται —σχεδιαστικά— στο περιβάλλον της εφαρμογής. Για πανοραμική έκθεση των Επικεφαλίδων προτείνεται το άνοιγμα σε φυλλομετρητή ιστοσελίδων (Open heading report in browser).

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η λίστα με τις χρησιμοποιούμενες επικεφαλίδες.]
        

      
      
        
          
        

        7.3 Προσθήκη μεταδεδομένων

        Προσθέτουμε τα μεταδεδομένα, όπου αυτά εφαρμόζονται. Σημειώνεται ότι, από την έκδοση 1.0.9 και μετά της εφαρμογής WordToEpub, αν κατά την επεξεργασία του κειμένου στο .docx αρχείο έχει οριστεί η γλώσσα κειμένου η ελληνική, τότε:

        
          	
            Εμφανίζονται προσυμπληρωμένα ορισμένα πεδία στην ελληνική γλώσσα, τα οποία, σαφώς, μπορούμε να επεξεργαστούμε.

          

          	
            Αν επιλέξουμε να δημιουργηθεί σελίδα με μεταδεδομένα στο τέλος του αρχείου, τότε αυτή θα αναπτυχθεί στην ελληνική γλώσσα.

          

        

        Παρακάτω, εμφανίζονται τα πεδία προς συμπλήρωση.

        
          	
            
              Title/Τίτλος

          

          	
            
              Subtitle/Υπότιτλος (στην περίπτωση που εφαρμόζεται, χρειάζεται να προβούμε σε διόρθωση κώδικα στο αρχείο μορφοποίησης .css, βλέπε 8.6)

          

          	
            
              Creator/Συγγραφέας: Όταν έχουμε περισσότερους από έναν δημιουργούς (κύρια μνεία ευθύνης), στο πεδίο παραθέτουμε τα ονόματα χωρίς κενό μεταξύ τους, μόνο με διαχωριστικό το ; (ελληνικό ερωτηματικό), ώστε να δημιουργηθεί ξεχωριστή καταχώριση στο σχετικό αρχείο των μεταδεδομένων για κάθε έναν συγγραφέα.

          

        

        
          Παράδειγμα συμπλήρωσης: Mason, Heather;McCall, Stephen

        
          Παράδειγμα απόδοσης σε κώδικα στο αρχείο content.opf:

        <dc:creator id="epub-creator-1">Mason, Heather</dc:creator>

        <dc:creator id="epub-creator-2">McCall, Stephen</dc:creator>

        
          	
            
              Contributor/Συντελεστής: στην περίπτωση πάνω από μία αναφορά σε συντελεστή, όπως είναι ο επιμελητής, συμπληρώνουμε όπως στο πεδίο του creator τα ονόματα χωρίς κενό μεταξύ τους, μόνο με διαχωριστικό το ; (ελληνικό ερωτηματικό).

          

          	
            
              Publisher/Εκδότης: συμπληρώνουμε τον εκδότη της πρωτότυπης έκδοσης και όχι τον παραγωγό του .epub.

          

          	
            
              Rights / Δικαιώματα ηλεκτρονικής έκδοσης: αφορούν στον παραγωγό/διορθωτή του .epub αρχείου. Παράδειγμα: Βιβλιοθήκη και Κέντρο Πληροφόρησης Πανεπιστημίου Θεσσαλίας

          

          	
            
              
                ISBN
            

          

          	
            
              Date / Ημερομηνία δημιουργίας .epub: αφήνουμε την προσυμπληρωμένη ημερομηνία.

          

          	
            
              Source Date / Ημερομηνία Πηγής: εδώ συμπληρώνουμε το έτος της πρωτότυπης έκδοσης.

          

          	
            
              Source/Πηγή: αφήνουμε ως έχει την προσυμπληρωμένη φράση στα ελληνικά ή στα αγγλικά ή την τροποποιούμε ανάλογα με την πρακτική που εφαρμόσαμε για τη σελιδαρίθμηση κατά την επεξεργασία του κειμένου.

          

          	
            
              Description/Περιγραφή: στο πεδίο επικολλούμε την τυποποιημένη φράση για το ισχύον νομικό πλαίσιο: «Το παρόν έχει αναπαραχθεί σύμφωνα με τον Νόμο 4672/2020 για άτομα με εντυποαναπηρία, και οποιαδήποτε περαιτέρω αναπαραγωγή του, σε μορφή άλλη, αποτελεί προσβολή του δικαιώματος πνευματικής ιδιοκτησίας και θα επισύρει τις κυρώσεις του Νόμου 2121/1993.»

          

          	
            
              Subject/Θέμα: Όταν έχουμε περισσότερα από ένα θέματα, στο πεδίο παραθέτουμε τους όρους χωρίς κενό μεταξύ τους, με μόνο διαχωριστικό το ; (ελληνικό ερωτηματικό), ώστε να δημιουργηθεί ξεχωριστή καταχώριση στο σχετικό αρχείο των μεταδεδομένων για κάθε ένα θέμα.

          

        

        
          Παράδειγμα συμπλήρωσης: Ψυχολογία;Αυτισμός

        
          Παράδειγμα απόδοσης σε κώδικα στο αρχείο content.opf:

        <dc:subject id="dcsubject1">Ψυχολογία</dc: subject >

        <dc:subject id="dcsubject2">Αυτισμός</dc: subject >

        
          	
            
              Accessibility summary / Σύνοψη προσβασιμότητας: στο πεδίο μπορούμε είτε να αφήσουμε ως έχει την προσυμπληρωμένη φράση στα ελληνικά ή στα αγγλικά είτε να την τροποποιήσουμε ανάλογα με την πρακτική που εφαρμόσαμε κατά την επεξεργασία του κειμένου.

          

          	
            Μπορούμε να δημιουργήσουμε αναγνώσιμη σελίδα μεταδεδομένων στο τέλος του αρχείου με την επιλογή Add metadata page at the end EPUB / Προσθήκη σελίδας μεταδεδομένων στο τέλος του EPUB. Ωστόσο, χρειάζεται έλεγχος, ίσως και επεξεργασία εκ των υστέρων (βλέπε 8.1) της σελίδας αυτής, η οποία πάντα είναι το τελευταίο αρχείο .xhtml του παραγόμενου EPUB.

          

          	
            
              Μπορούμε —προαιρετικά— να αποθηκεύσουμε τα μεταδεδομένα και στο αρχείο προέλευσης περιεχομένου .docx επιλέγοντας το κουμπί εντολής Save metadata to Word document / Αποθήκευση στο Word.

          

        

        Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τη συμπλήρωση των μεταδεδομένων του .epub.]
          
        

      
      
        7.4 Ρυθμίσεις εξωφύλλου

        Αν υπάρχει διαθέσιμη σελίδα εξωφύλλου σε μορφή αρχείου εικόνας, μπορούμε να την προσθέσουμε σε αυτό το σημείο.

        
          Εφόσον προσθέσουμε εξώφυλλο (είτε από δικό μας αρχείο είτε από την προεπιλεγμένη εικόνα DefaultCoverImage), τότε συμπληρώνουμε εναλλακτικό κείμενο της εικόνας. Στην περίπτωση που έχει εισαχθεί η πραγματική εικόνα εξωφύλλου, προτείνεται η φράση:

        
          Εικόνα εξωφύλλου για τον τίτλο: χωρίς εισαγωγικά …………..
        

        
          Παράδειγμα: Εικόνα εξωφύλλου για τον τίτλο: Εκπαιδευτική αξιολόγηση μαθητών με δυσκολίες μάθησης και προσαρμογής

        Επίσης, μπορεί να προστεθεί μετά τον τίτλο η φράση με ISBN ……….

        
          Παράδειγμα: Εικόνα εξωφύλλου για τον τίτλο Μαθησιακές δυσκολίες-διδακτικές παρεμβάσεις με ISBN 978-960-603-500-5

        
          Προσοχή: να μην χρησιμοποιούνται εισαγωγικά για τον τίτλο, γιατί μπορεί να προκληθεί σφάλμα στη σύνταξη του κώδικα του αρχείου κειμένου .xhtml.

        Ακόμη και αν δεν συμπληρωθεί το εναλλακτικό κείμενο στο εξώφυλλο, μπορεί να προστεθεί αργότερα κατά την επεξεργασία του .epub αρχείου (βλέπε 8) (στο αρχείο cover.xhtml).

        Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τα στοιχεία εξωφύλλου του .epub.]
        

      
      
        
          
        

        7.5 Ρυθμίσεις EPUB αρχείου

        
          	
            Επιλέγουμε language/γλώσσα και δεν αφήνουμε την αυτόματη αναγνώριση γλώσσας. Για ελληνικά μπορούμε να επιλέξουμε είτε το Greek: el είτε το Greek (Greece) : el-GR, όταν εφαρμόζεται.

          

          	
            
              Table of Contents (TOC) depth / Βάθος επιπέδων Πίνακα περιεχομένων (ΠΠ): Οι τιμές 1 έως 6 αναφέρονται στην ιεράρχηση των Επικεφαλίδων. Προτείνεται τιμή 6, ούτως ώστε να αξιοποιηθεί όσο περισσότερο δυνατό εύρος της διάρθρωσης του περιεχομένου μέσω των Επικεφαλίδων, όπως εφαρμόζεται στο .docx αρχείο.

          

          	
            
              Include Title Page inline / Συμπερίληψη ενσωματωμένης Σελίδας τίτλου: προτείνεται να μην επιλέγεται. Αυτή η λειτουργία φαίνεται να δημιουργεί μια κενή σελίδα σε ξεχωριστό αρχείο .xhtml, η οποία όμως δεν εμφανίζεται στο τελικό αρχείο .epub. Έχει αποσταλεί σχετική αναφορά στην ομάδα ανάπτυξης του λογισμικού.

          

          	
            Σχετικά με την επιλογή επιπλέον δημιουργίας δυναμικού πίνακα περιεχομένων μέσω των Επικεφαλίδων (βλέπε Include Table of Contents inline / Συμπερίληψη ενσωματωμένου ΠΠ) προτείνεται να μην τον δημιουργούμε, γιατί δεν δίνεται δυνατότητα πλοήγησης σε αυτόν μέσω των περιεχομένων του .epub αρχείου. Έχει αποσταλεί σχετική αναφορά στην ομάδα ανάπτυξης του λογισμικού του The Daisy Consortium.

          

          	
            Για το Delete Word Table of Contents / Διαγραφή του πίνακα περιεχομένων (ΠΠ) του Word: σύμφωνα με τις οδηγίες της Ομάδας Προσβασιμότητας του ΣΕΑΒ, δεν δημιουργούμε δυναμικό πίνακα περιεχομένων στα αρχεία .docx· συνεπώς, οποιαδήποτε επιλογή και αν κάνουμε, δεν μπορεί να προκαλέσει καμία περαιτέρω ενέργεια.

          

          	
            
              Split documents as heading level / Διαίρεση .xhtml με βάση την Επικεφαλίδα: Η ρύθμιση συσχετίζεται με τον αριθμό των .xhtml αρχείων κειμένου που θα δημιουργηθούν. Ουσιαστικά, ορίζουμε με βάση ποια Επικεφαλίδα (1, 2 ή 3) θα διαιρεθεί το πλήρες κείμενο σε ξεχωριστά .xhtml αρχεία (κειμένου). Για παράδειγμα, αν ένα αρχείο περιέχει τέσσερις Επικεφαλίδες επιπέδου 1, είκοσι Επικεφαλίδες επιπέδου 2 και δεκαεπτά Επικεφαλίδες επιπέδου 3, τότε επιλέγοντας διαίρεση με βάση το επίπεδο Επικεφαλίδας 1, 2 και 3, θα δημιουργηθούν αντίστοιχα είτε 4 αρχεία .xhtml, είτε 24, είτε 41 αρχεία .xhtml. Η διαίρεση του περιεχομένου σε περισσότερα αρχεία έχει το πλεονέκτημα ότι δημιουργούνται μικρότερα αρχεία κειμένου. Προτείνεται να παραμείνει η τιμή 1, εκτός αν κριθεί ότι χρειάζεται να δημιουργηθούν μικρότερα αρχεία κειμένου.

          

        

        Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τα διάφορα στοιχεία του .epub: γλώσσα, στοίχιση κειμένου, περιεχόμενα, και άλλα.]
        

      
      
        7.6 Ρυθμίσεις σελιδοποίησης

        Για να εμφανίζεται πλήρης η τυποποιημένη φράση της σελιδαρίθμησης στο κείμενο και για να εξασφαλίζεται η λειτουργία πλοήγησης με βάση τη σελιδαρίθμηση, εφαρμόζουμε την παρακάτω πρακτική ανάλογα με την εφαρμοσμένη τυποποίηση στο αρχείο κειμένου (βλέπε 6.2 Τύπος μορφοποίησης σελιδαρίθμησης).

        
          Περίπτωση 1: Εφαρμογή στο .docx της τυποποίησης Σελίδα: κενό αριθμός σελίδας με στυλ Page Number (Daisy)

        
          Σε αυτή την περίπτωση:

        
          	
            επιλέγουμε από τη λίστα το Text styled as Page Number (DAISY) / Κείμενο με Στυλ Page Number (DAISY)

          

          	
            επιλέγουμε το πλαίσιο ελέγχου Include visible page numbers / Συμπερίληψη ορατών αριθμών σελίδων

          

        

        Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τα στοιχεία σελιδαρίθμησης του epub με εφαρμογή για την περίπτωση 1.]
        

        
          Περίπτωση 2: χωρίς αξιοποίηση του στυλ Page Number (DAISY)
        

        Στην περίπτωση που για οποιονδήποτε λόγο δεν προχωρήσουμε στη δημιουργία δυναμικής μετάβασης ανά σελίδα της έντυπης έκδοσης, τότε επιλέγουμε από τη λίστα το No page numbers. Η σελιδαρίθμηση θα εμφανίζεται κανονικά ως απλό κείμενο στο .epub, χωρίς όμως κάποια λειτουργική αξία. Οι αναγνώστες θα μπορούν να εντοπίζουν τη σελιδαρίθμηση μόνο μέσω αναζήτησης εντός κειμένου.

        
          
            Περίπτωση 3: Εφαρμογή στο .docx της τυποποίησης αριθμός σελίδας με στυλ Page Number (Daisy)

        Σε αυτή την περίπτωση:

        
          	
            επιλέγουμε από τη λίστα το Text styled as Page Number (DAISY) / Κείμενο με Στυλ Page Number (DAISY)

          

          	
            επιλέγουμε το πλαίσιο ελέγχου Include visible page numbers / Συμπερίληψη ορατών αριθμών σελίδων

          

          	
            συμπληρώνουμε στο πεδίο Text before page number / Κείμενο πριν από τον αριθμό σελίδας την τυποποιημένη φράση Σελίδα:[κενό]. Αν δεν πληκτρολογήσουμε το κενό, τότε η λέξη Σελίδα θα εμφανίζεται κολλητά με τη σελιδαρίθμηση (για παράδειγμα Σελίδα:40).

          

        

        Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τα στοιχεία σελιδαρίθμησης του epub με εφαρμογή για την περίπτωση 3.]
        

        
          Επισήμανση: Χρειάζεται να έχουμε υπόψη ότι, σύμφωνα με τις οδηγίες της Ομάδας Προσβασιμότητας του ΣΕΑΒ για την επεξεργασία των αρχείων κειμένου .docx, η σελιδαρίθμηση τοποθετείται στην αρχή του περιεχομένου της αντίστοιχης έντυπης σελίδας. Ο τρόπος με τον οποίο δημιουργούνται τα .xhtml αρχεία κειμένου του .epub αρχείου είναι με βάση το επίπεδο των Επικεφαλίδων (1, 2 ή και 3 κατ’ επιλογή, βλέπε παραπάνω 7.5 Ρυθμίσεις EPUB αρχείου). Εντούτοις, αυτή η πρακτική δημιουργεί ένα συστηματικό λάθος, καθώς η σελιδαρίθμηση των Ενοτήτων —βάσει των οποίων γίνεται η διαίρεση του περιεχομένου— τοποθετείται στο τέλος του προηγούμενου αρχείου .xhtml / Ενότητας.

      
      
        7.7 Ρυθμίσεις στυλ (css)

        Προτείνεται η διατήρηση του προκαθορισμένου (default) αρχείου. Ακολουθεί οπτικό παράδειγμα με στιγμιότυπο οθόνης.[image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τα στοιχεία μορφοποίησης του .epub (βλέπε, .css αρχεία).]

      
      
        7.8 Ρυθμίσεις για μαθηματικούς τύπους

        
          Σημείωση συντακτικής ομάδας: ειδικά για τις ρυθμίσεις των μαθηματικών τύπων διαπιστώνεται ότι η καρτέλα «Math» διατίθεται ή όχι από έκδοση σε έκδοση της εφαρμογής. Στην τρέχουσα έκδοση 1.0.11+2307310 δεν εμφανίζεται (2026-06).

        
          Συνεπώς, όταν είναι διαθέσιμη, επιλέγουμε την κωδικοποίηση MathML, καθώς υποστηρίζεται από τα .epub αρχεία. Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής WordToEpub, όπου εμφανίζεται η καρτέλα επιλογών για τους μαθηματικούς τύπους.]
        

      
    
  
    
      8. Επεξεργασία EPUB αρχείου

      Ανοίγουμε το αρχείο που δημιουργήσαμε σε μορφή .epub μέσα από λογισμικά που μας επιτρέπουν την επεξεργασία του.

      Προτείνεται η δωρεάν εφαρμογή Sigilhttps://sigil-ebook.com/sigil/download/, ακολουθώντας τις οδηγίες του The Daisy Consortium (https://daisy.org/guidance/info-help/guidance-training/content-creation/using-sigil-to-create-epub-files/).

      Εναλλακτικά προτεινόμενα λογισμικά με παρόμοιο περιβάλλον εργασίας με αυτό του Sigil είναι τα Calibre (https://calibre-ebook.com/download), Oxygen, Scrivener, Jutoh and Blue Griffon (https://daisy.org/news-events/articles/creating-editing-accessible-epub-w).

      
        
          
        

        8.1 Επεξεργασία μεταδεδομένων

        Ελέγχουμε την εμφάνιση των μεταδεδομένων, όπως αυτά τα προσθέσαμε σε προηγούμενο βήμα (βλέπε 7.3 Προσθήκη μεταδεδομένων) και αν χρειάζεται προχωρούμε σε επεξεργασία τους μέσω του αρχείου content.opf. Ακολουθεί οπτικό παράδειγμα με στιγμιότυπο οθόνης.

        
          [image: Στιγμιότυπο οθόνης - screen shot της εφαρμογής sigil, όπου εμφανίζεται παράδειγμα επεξεργασίας του αρχείου, που εμπεριέχονται τα μεταδεδομένα του .epub.]
        

        Μπορούμε να δούμε συγκεντρωτικά τα μεταδεδομένα σε επόμενο στάδιο ενεργειών (βλέπε 9) μέσω της εφαρμογή ACE by Daisy και να τα διαθέσουμε σε αναγνώσιμη μορφή στους αναγνώστες μας εάν επιλέξουμε τη δημιουργία σελίδας σχετικά με την ηλεκτρονική έκδοση του .epub (βλέπε 7.3 Προσθήκη μεταδεδομένων).

      
      
        8.2 Έλεγχος Υποσημειώσεων

        Όταν το πρωτότυπο κείμενο εμπεριέχει υποσημειώσεις, χρειάζεται αυτές να ελεγχθούν σε ό,τι αφορά:

        
          	
            την παρουσία λίστας εντός περιοχής υποσημείωσης και

          

          	
            
              την κωδικοποίησή τους (εφόσον δεν έχει προστεθεί στις γενικές σημειώσεις μετατροπής η δήλωση για μη πιστή μεταγραφή της κωδικοποίησης με βάση το κείμενο αναφοράς).

          

        

        
          8.2.1 Εμφάνιση λίστας εντός υποσημείωσης

          Όταν στο αρχείο .docx γίνεται χρήση λίστας εντός υποσημείωσης, αυτή κατά τη μετατροπή σε .epub μπορεί να χάνεται και χρειάζεται να προστεθεί εκ νέου. Το κείμενο της λίστας εμφανίζεται ως απλό κείμενο έχοντας χάσει την όποια κωδικοποίηση λίστας.

          Σε αυτή την περίπτωση, αναπαράγουμε τη λίστα μέσω επεξεργασίας κώδικα (βλέπε https://www.w3schools.com/html/html_lists.asp).

          Στην περίπτωση λίστας με αρίθμηση:

          Από:

          
            
              <
              p
              >
            Text of line 1</p>

          
            
              <
              p
              >
            Text of line 2</p>

          Μετατροπή σε:

          
            
              <ol> 
            
          

          
            
              <li>
            Text of line 1</li>

          
            
              <li>
            Text of line 2</li>

          
            
              </
              ol
              >
            
          

          Στην περίπτωση λίστας με κουκίδα:

          Από:

          
            
              <
              p
              >
            Text of line 1</p>

          
            
              <
              p
              >
            Text of line 2</p>

          Μετατροπή σε:

          
            
              <ul>
            
          

          
            
              <li>
            Text of line 1 - bullet</li>

          
            
              
                <li>
            Text of line 2 - bullet </li>

          
            
              </
              ul
              >
            
          

          Παρακάτω παραθέτουμε παράδειγμα (περιβάλλον εργασίας του Sigil) όπου απεικονίζονται παράλληλα ο κώδικας xhtml και το κείμενο σε προεπισκόπηση, με τις ενέργειες που έχουν γίνει για την αποκατάσταση της λίστας με αρίθμηση και με κουκίδα σε υποσημείωση.

          
            [image: Απόσπασμα οθόνης επεξεργασίας από το πρόγραμμα sigil για την επεξεργασία html με αποκατάσταση λίστας με αρίθμηση και με κουκκίδα εντός υποσημείωσης.]
          

        
        
          8.2.2 Έλεγχος και αποκατάσταση κωδικοποίησης υποσημειώσεων

          Όταν διαπιστώνουμε ότι η κωδικοποίηση των υποσημειώσεων στο αρχείο .epub διαφέρει από εκείνη του πρωτότυπου κειμένου και κρίνουμε ότι χρήζει αποκατάστασης, ακολουθούμε τα παρακάτω βήματα:

          
            	
              Εντοπίζουμε το αρχείο .xhtml που περιέχει το κεφάλαιο και τις υποσημειώσεις που θέλουμε να διορθώσουμε.

            

            	
              Αρχικά διορθώνουμε την κωδικοποίηση του δείκτη της υποσημείωσης στο σώμα του κειμένου, που μπορεί να είναι σε μορφή αριθμητικού ή συμβολικού εκθέτη:

              
                	
                  Στο αρχείο .xhtml εντοπίζουμε τον δείκτη, αφαιρούμε την υπάρχουσα κωδικοποίησή του και την αντικαθιστούμε με τη σωστή. Για παράδειγμα:

role="doc-noteref"><sup>4</sup> γίνεται

role="doc-noteref"><sup>1</sup>

(εφόσον θέλουμε η αρίθμηση της υποσημείωσης να ξεκινά από το 1)
Συμβουλή: Για ταχύτερο εντοπισμό, μπορούμε να χρησιμοποιήσουμε τη λειτουργία εύρεσης και να αναζητήσουμε, για παράδειγμα, το <sup>4</sup> (αντικαθιστώντας το 4 με τον δείκτη που μας ενδιαφέρει).

                

                	
                  Ελέγχουμε το αποτέλεσμα στην προεπισκόπηση.

                

              

            

          

          Ακολουθεί οπτικό παράδειγμα πρωτότυπου κειμένου.

          
            [image: Παράδειγμα σελίδας πρωτότυπου κείμενου με υποσημείωση]
          

          Ακολουθεί οπτικό παράδειγμα με στιγμιότυπο οθόνης με επισήμανση στο πεδίο αναζήτησης και στο σημείο εντοπισμού του κώδικα που προκύπτει από την αναζήτηση (του δείκτη υποσημείωσης προς επεξεργασία).

          
            
            [image: Απόσπασμα οθόνης περιβάλλοντος επεξεργασίας xhtml αρχείου της epub δημοσίευσης με δυνατότητα αναζήτησης μέσα στον κώδικα ώστε να εντοπίζουμε συγκεκριμένο δείκτη υποσημείωσης στο σώμα του κειμένου.]
          

          Ακολουθεί οπτικό παράδειγμα με στιγμιότυπο οθόνης με παράδειγμα εντοπισμού σημείου κώδικα xhtml με τον δείκτη προς επεξεργασία.

          
            [image: Απόσπασμα οθόνης περιβάλλοντος επεξεργασίας xhtml αρχείου της epub δημοσίευσης με επίδειξη εντοπισμού κώδικα προς επεξεργασία με παράλληλη εμφάνισης/προβολής του σημείου.]
          

          Ακολουθεί οπτικό παράδειγμα με στιγμιότυπο οθόνης με παράδειγμα σημείου κώδικα xhtml δείκτη μετά την επεξεργασία.

          
            
            [image: Απόσπασμα οθόνης περιβάλλοντος επεξεργασίας xhtml αρχείου της epub δημοσίευσης με επίδειξη επεξεργασμένου κώδικα με παράλληλη εμφάνισης/προβολής του σημείου.]
          

          
            	
              Αφού έχουμε επεξεργαστεί τους δείκτες στο σώμα του κειμένου, προχωράμε στην επεξεργασία του αντίστοιχου δείκτη στο τμήμα των υποσημειώσεων, το οποίο βρίσκεται στο κάτω μέρος του ίδιου αρχείου .xhtml:

              
                	
                  Στο αρχείο .xhtml εντοπίζουμε τον δείκτη, αφαιρούμε την υπάρχουσα κωδικοποίησή του και την αντικαθιστούμε με την επιθυμητή. Για παράδειγμα:

role="doc-backlink">4</a> γίνεται

role="doc-backlink">1</a>

(εφόσον θέλουμε η αρίθμηση να ξεκινά από το 1).

                

                	
                  Ελέγχουμε και πάλι το αποτέλεσμα στην προεπισκόπηση

                

              

            

          

          Ακολουθεί οπτικό παράδειγμα με στιγμιότυπο οθόνης με παράδειγμα εντοπισμού σημείου κώδικα xhtml του δείκτη προς επεξεργασία στην περιοχή υποσημειώσεων.

          
            
            [image: Απόσπασμα οθόνης περιβάλλοντος επεξεργασίας xhtml αρχείου της epub δημοσίευσης με επίδειξη εντοπισμού κώδικα προς επεξεργασία με παράλληλη εμφάνισης/προβολής του σημείου στο τμήμα των υποσημειώσεων.]
          

          Ακολουθεί οπτικό παράδειγμα με στιγμιότυπο οθόνης με παράδειγμα σημείου κώδικα xhtml του δείκτη μετά την επεξεργασία στην περιοχή υποσημειώσεων.[image: Απόσπασμα οθόνης περιβάλλοντος επεξεργασίας xhtml αρχείου της epub δημοσίευσης με επίδειξη επεξεργασμένου κώδικα δείκτη υποσημείωσης στην περιοχή υποσημειώσεων με παράλληλη εμφάνισης/προβολής του σημείου. ]

        
        
          8.2.3 Προσθήκη δήλωσης στις γενικές σημειώσεις μετατροπής

          Η δήλωση «Η κωδικοποίηση των υποσημειώσεων δεν είναι απαραίτητα σύμφωνη με το πρωτότυπο κείμενο» μπορεί να προστεθεί στο αρχείο .xhtml που περιέχει τις γενικές σημειώσεις μετατροπής ως μία ακόμη παράγραφος <p> στο κείμενο.

          
            
            [image: Απόσπασμα οθόνης εφαρμογής sigil για την προσθήκη κειμένου δήλωσης μέσα στη σελίδα.]
          

        
      
      
        8.3 Έλεγχος εναλλακτικού κειμένου πινάκων

        Κάνουμε μια γρήγορη αναζήτηση στον κώδικα των αρχείων κειμένου με τη φράση <details> ή <summary> και ελέγχουμε το περιεχόμενο του εναλλακτικού κειμένου περιγραφής πίνακα:

        Παράδειγμα κώδικα

        <details>

        <summary>Σχετικά με τον πίνακα</summary>

        <p>Πίνακας τριών στηλών και πέντε γραμμών</p>

        ……….

        </details>

        Σημείωση: η περιγραφή του πίνακα είναι ενδεικτική. Εναλλακτική σύνταξη: Πίνακας με τρεις στήλες και πέντε γραμμές.

        Ακολουθεί οπτικό παράδειγμα με στιγμιότυπο οθόνης.

        
          
          [image: Στιγμιότυπο οθόνης - screen shot της εφαρμογής Calibre e-book Editor, όπου εμφανίζεται παράδειγμα επεξεργασίας του αρχείου, σε ό,τι αφορά το εναλλακτικό κείμενο σε πίνακες.]
        

      
      
        8.4 Αποκατάσταση αριθμητικής λίστα με ελληνική κωδικοποίηση

        Στην περίπτωση εφαρμογής αριθμητικής λίστας με ελληνική κωδικοποίηση αναμένεται να μην έχει αποδοθεί πιστά στο εξαχθέν .epub αρχείο. Σε αυτήν την περίπτωση, χρειάζεται να διορθωθεί ο κώδικας. Ακολουθεί ένα παράδειγμα:

        
          Προβολή
          λίστας σε αρχείο .docx

        α) κείμενο

        β) κείμενο

        γ) κείμενο

        Ο κώδικας στο .epub αναμένεται να έχει αναπτυχθεί ως:

        <p>κείμενο</p>

        <p>κείμενο</p>

        <p>κείμενο</p>

        Και σε προβολή ανάγνωσής του θα εμφανίζεται έτσι:

        κείμενο

        κείμενο

        κείμενο

        Ο προτεινόμενος κώδικας μετά την επεξεργασία του .epub μπορεί να είναι:

        
          <ul style="list-style-type:none">
        

        
          <li>α) κείμενο</li>

        
          <li>β) κείμενο</li>

        
          <li>γ) κείμενο</li>

        
          </ul>
        

        Και σε προβολή ανάγνωσής του θα εμφανίζεται έτσι:

        α) κείμενο

        β) κείμενο

        γ) κείμενο

        ή με έντονη σήμανση αν είναι επιθυμητό

        
          
            <ul style="list-style-type:none">
        

        
          <li><b>α)</b> κείμενο</li>

        
          <li><b>β)</b> κείμενο</li>

        
          <li><b>γ)</b> κείμενο</li>

        
          </ul>
        

        Και σε προβολή ανάγνωσής του θα εμφανίζεται έτσι:

        
          α) κείμενο

        
          β) κείμενο

        
          γ) κείμενο

      
      
        8.5 Αποκατάσταση λίστας πολλαπλών επιπέδων με μικτή κωδικοποίηση (αρίθμησης/κουκίδας)

        Στην περίπτωση που διαπιστωθεί ότι δεν έχουν αποδοθεί ορθά οι περιπτώσεις πολλαπλών επιπέδων λίστας με μικτή κωδικοποίηση (για παράδειγμα αραβική αρίθμηση και κουκίδες ή το αντίστροφο), τότε χρειάζεται διόρθωση στον κώδικα.

        Παράδειγμα:

        
          	
            1

            
              	
                1α

              

              	
                1β

              

            

          

          	
            2

          

        

        Με κώδικα:

        <ol type="3">

        <li> 1

        
          <ul>
        

        <li> 1α</li>

        <li> 1β </li>

        
          </ul>
        

        </li>

        <li>2</li>

        </ol>

      
      
        
          
        

        8.6 Επεξεργασία .css: περίπτωση στυλ Υπότιτλου

        Έχει διαπιστωθεί ένα σφάλμα λογισμικού (bug) στην εφαρμογή WordToEpub και έχει ενημερωθεί η ομάδα ανάπτυξης της εφαρμογής.

        Κατά την επεξεργασία του κειμένου στο Word εάν έχει γίνει χρήση του στυλ “Υπότιτλος” τότε η μορφοποίησή του στο epub παραγόμενο αρχείο είναι ιδιαίτερα έντονη με μεγάλο μέγεθος γραμματοσειράς (font size) και με έντονη γραφή (font weight). Η έντονη διαφοροποίησή της πληροφορίας του Υποτίτλου δεν αντιστοιχεί με το πληροφοριακό «βάρος» της για αυτό το λόγο, μπορούμε να προβούμε σε διόρθωση των χαρακτηριστικών του στυλ Subtitle στο αρχείο wordtoepub.css. Συγκεκριμένα:

        
          	
            Από font-size: 2em;

σε font-size: 1em;

          

          	
            Από font-weight: bold;

σε font-weight: normal;

          

        

        Ακολουθεί οπτικό παράδειγμα με δύο στιγμιότυπα οθόνης πριν και μετά τη διόρθωση.

        
          [image: Στιγμιότυπο οθόνης - screen shot της εφαρμογής Sigil, όπου εμφανίζονται το αρχείο wordtoepub.css (αριστερά) και προεπισκόπηση του κειμένου (δεξιά) πριν τη διόρθωση της μορφοποίησης του υπότιτλου.]
        

        
          
          [image: Στιγμιότυπο οθόνης - screen shot της εφαρμογής Sigil, όπου εμφανίζονται το αρχείο wordtoepub.css (αριστερά) και προεπισκόπηση του κειμένου (δεξιά) μετά τη διόρθωση της μορφοποίησης του υπότιτλου.]
        

      
      
        8.7 Έλεγχος σφαλμάτων

        Ελέγχουμε τυχόν σφάλματα, ανάλογα με τον epub editor που χρησιμοποιούμε.

        Στο περιβάλλον εργασίας του Sigil μπορούμε να «τρέξουμε» την εντολή F7 για έλεγχο σύνταξης του κώδικα – Well-formed Check EPUB (βλέπε παρακάτω απόσπασμα οθόνης).

        
          [image: Στιγμιότυπο οθόνης - screenshot της εφαρμογής Sigil, όπου εμφανίζεται το σημείο menu για τη λειτουργία ελέγχου F7 - Well-formed Check EPUB.]
        

        
          Προτείνεται στην εφαρμογή Sigil η αξιολόγηση σε θέματα μορφοποίησης να παρακάμπτεται (βλέπε παρακάτω απόσπασμα οθόνης με την επιλογή Validate Stylesheets With W3C).

        
          [image: Στιγμιότυπο οθόνης - screenshot της εφαρμογής Sigil, όπου εμφανίζεται το σημείο menu για τη λειτουργία ελέγχου Validate Stylesheets With W3C.]
        

        Στο Calibre e-book editor μπορούμε να ελέγξουμε το αρχείο επιλέγοντας από το μενού Εργαλεία → Check book ή πατώντας F7 και στη συνέχεια προχωρούμε στις απαραίτητες ενέργειες. Για ζητήματα μορφοποίησης με προτάσεις παρέμβασης στον κώδικα αρχείων .css, προτείνεται να προβαίνουμε σε περαιτέρω ενέργειες. Ακολουθεί οπτικό παράδειγμα με στιγμιότυπο οθόνης από το περιβάλλον εργασίας του Calibre.[image: Στιγμιότυπο οθόνης - screen shot της εφαρμογής Calibre e-book Editor, όπου εμφανίζεται παράδειγμα εφαρμογής εντολής εντοπισμού σφαλμάτων.]

      
    
  
    
      9. Αξιολόγηση προσβασιμότητας μέσω ACE by Daisy

      
        
        [image: Στιγμιότυπο οθόνης - screen shot, εφαρμογής ACE by Daisy.]
      

      Διενεργούμε έλεγχο προσβασιμότητας του .epub αρχείου μας μέσω της δωρεάν εφαρμογής ACE by Daisy, την οποία έχουμε ήδη εγκαταστήσει στον υπολογιστή μας ακολουθώντας τις κατευθύνσεις από την ιστοσελίδα: https://daisy.org/activities/software/ace/

      Το ζητούμενο είναι η έκθεση να εμφανίζει 0 σφάλματα, όπως απεικονίζεται παρακάτω στην έκθεση αξιολόγησης.

      
        [image: Στιγμιότυπο οθόνης - screen shot, όπου εμφανίζεται ενδεικτικό παράδειγμα συνοπτικής έκθεσης αποτελεσμάτων αξιολόγησης epub του ACE by Daisy.]
      

      
        Ωστόσο, αν εμφανίσει σφάλματα (βλέπε παρακάτω παράδειγμα), δίνονται όλες οι αναγκαίες οδηγίες για την επιδιόρθωση του αρχείου, η οποία μπορεί να γίνει μέσω κάποιου επεξεργαστή .epub αρχείων, όπως το Calibre e-book Editor και το Sigil. Σημειώνεται ότι μπορεί να χρειαστεί να γίνουν εκ νέου διορθώσεις στο κείμενο πηγής του αρχείου .docx, και μετά να επαναληφθεί η διαδικασία δημιουργίας του .epub μορφότυπου.

      
        [image: Στιγμιότυπο οθόνης - screen shot, όπου εμφανίζεται ενδεικτικό παράδειγμα οθόνης αναλυτικής και ταξινομημένης έκθεσης αποτελεσμάτων αξιολόγησης epub του ACE by Daisy. Για κάθε περίπτωση διατίθενται οδηγίες προς επίλυση σφαλμάτων.]
      

      Επιπλέον της έκθεσης σφαλμάτων, μπορούμε να δούμε συνολικά τα μεταδεδομένα, τη δομή του κειμένου μέσω των Επικεφαλίδων και όλα τα γραφικά με τα εναλλακτικά τους κείμενα.

    
  
    
      10. Χειροκίνητος έλεγχος προσβασιμότητας μέσω epub readers

      Προτείνεται να ανοίγουμε το τελικό παραδοτέα μας με έναν τουλάχιστον epub reader (βλέπε 4. Ανάγνωση EPUB αρχείων) και να προβαίνουμε σε χειροκίνητο (manual) έλεγχο σε λειτουργίες όπως είναι οι παρακάτω:

      
        	
          Πλοήγηση μέσω πίνακα περιεχομένων

        

        	
          Έλεγχο λίστας σελιδαρίθμησης και πλοήγηση (εφόσον εφαρμόζεται)

        

        	
          Αναζήτηση μέσα στο περιεχόμενο

        

        	
          Μηχανικά φωνητική απόδοση περιεχομένου (κειμένου, εναλλακτικών κειμένων πολυμέσων και άλλου περιεχομένου)

        

        	
          Εμφάνιση πινάκων και πληροφορίας σύνοψης

        

        	
          
            Εμφάνιση και ηχητική αποφώνηση συμβόλων, μαθηματικών/χημικών τύπων και άλλων ιδιαίτερων μορφολογικών στοιχείων περιεχομένου.

